ธ.กรุงเทพ-กรุงไทยหั่นดอกกู้มีผล26พ.ค.
ธนาคารกรุงไทยประกาศลดดอกเบี้ยเงินกู้ 0.1-0.125% ด้านธนาคารกรุงเทพ หั่นเอ็มอาร์อาร์ 0.25% ทยอยส่งผ่านนโยบายการเงิน
26 พ.ค. 2558

ธนาคารกรุงไทยประกาศลดดอกเบี้ยเงินกู้ 0.1-0.125% ด้านธนาคารกรุงเทพ หั่นเอ็มอาร์อาร์ 0.25% ทยอยส่งผ่านนโยบายการเงิน
ผู้สื่อข่าวรายงานว่า เมื่อวันที่ 26 พ.ค. ธนาคารกรุงไทยได้ประกาศปรับลดอัตราดอกเบี้ยเงินกู้ 2 ประเภท เฉลี่ย 0.1-0.125% โดยอัตราดอกเบี้ยเงินกู้ลูกค้ารายใหญ่ชั้นดี ประเภทเงินกู้แบบมีระยะเวลา (เอ็มแอลอาร์) ลดลง 0.1% จากระดับ 6.625% เป็น 6.525% และอัตราดอกเบี้ยลูกค้ารายย่อยชั้นดี (เอ็มอาร์อาร์) ปรับลดลง 0.125% จากระดับ 8% เป็น 7.875% มีผลตั้งแต่ 26 พ.ค. นี้เป็นต้นไป
วันเดียวกัน ธนาคารกรุงเทพ ประกาศลดอัตราดอกเบี้ยเงินกู้ทุกประเภท 0.125-0.25% โดยเอ็มแอลอาร์ ลดลง 0.125% จาก 6.625% เป็น 6.5% ส่วนดอกเบี้ยรายใหญ่ชั้นดีประเภทเบิกเกินบัญชี (เอ็มโออาร์) ลดลง 0.125% จาก 7.5% เป็น 7.375% และดอกเบี้ย เอ็มอาร์อาร์ ปรับลดลง 0.25% จากระดับ 8.125% เป็น 7.875%